ປະທານປະເທດຈີນຍິນດີນໍາ ຄວາມສໍາພັນ ທີ່ດີຂຶ້ນ ກັບສະຫະລັດ
ທ່ານຫູຈິນເຖົາ ໃຫ້ການສະໜັບສະໜຸນຕໍ່ການມີຄວາມ ສໍາພັນທີ່ດີຂຶ້ນກັບສະຫະລັດ ລຸນຫຼັງທີ່ໄດ້ພົບກັບເຈົ້າ ໜ້າທີ່ອະວຸໂສສະຫະລັດ 2 ທ່ານ. ໂອບາມາ
ປະທານປະເທດຈີນ ທ່ານຫູຈິນເຖົາ ໃຫ້ການສະໜັບສະ ໜຸນຕໍ່ການມີຄວາມສຳພັນທີ່ດີຂຶ້ນກັບສະຫະລັດ ລຸນຫຼັງ ທີ່ໄດ້ພົບກັບເຈົ້າໜ້າທີ່ອະວຸໂສ 2 ທ່ານ ຂອງລັດຖະບານ ປະທານາທິບໍດີໂອບາມາ ໃນວັນພຸດທີ 8 ກັນຍານີ້ ທ່ານຫູໄດ້ພົບປະກັບທີ່ປຶກສາ ທາງດ້ານເສດຖະກິດຂອງທຳນຽບຂາວ ທ່ານ Larry Summers ແລະທ່ານ Tom Donilon ຮອງທີ່ປຶກສາ ດ້ານຄວາມໝັ້ນຄົງແຫ່ງຊາດຂອງປະທານາທິບໍດີສະຫະລັດ ທ່ານບາຣັກ ໂອບາມາ ທີ່ນະຄອນຫຼວງປັກກິ່ງ ການພົບປະທີ່ວ່ານີ້ ເປັນການມ້ວນທ້າຍການເຈລະຈາ ເປັນເວລາ 3 ມື້ລະຫວ່າງເຈົ້າໜ້າທີ່ສະຫະລັດແລະເຈົ້າ ໜ້າທີ່ອະວຸໂສຂອງຈີນ ໜັງສືພິມ South China Morning Post ທີ່ມີສຳນັກ ງານຢູ່ຮົງກົງກ່າວວ່າ ຕົນໄດ້ຮູ້ມາຈາກເຈົ້າໜ້າທີ່ຈີນທີ່ບໍ່ປະສົງຈະອອກນາມຫຼາຍຄົນວ່າ ທັງສອງລັດທະບານໄດ້ຕົກລົງທີ່ຈະຮື້ຟື້ນການເຈລະຈາກັນທາງທະຫານທີ່ຈີນໄດ້ງົດໄວ້ ເພື່ອປະທ້ວງຕໍ່ການຂາຍອາວຸດຂອງສະຫະລັດໃຫ້ແກ່ໃຕ້ຫວັນ